A blue text on a black background

Description automatically generated

**UAB ILTE**

Konstitucijos pr. 7, 09308 Vilnius, tel. +370 5 210 7510, el. p. [info@ilte.lt](mailto:info@ilte.lt), www.ilte.lt

Duomenys kaupiami ir saugomi Juridinių asmenų registre, įmonės kodas 110084026

**MAŽOS VERTĖS VIEŠOJO PIRKIMO**

**„****ŽALIŲJŲ FINANSŲ INSTITUTO TINKLAPIO SUKŪRIMAS SU INTERNETINIŲ MOKYMŲ BEI APKLAUSŲ PROJEKTAVIMO PASLAUGOMIS“**

**SKELBIAMOS APKLAUSOS SPECIALIOSIOS SĄLYGOS**

Versija Nr. 1

2024-10-21 Nr. VP-564

TURINYS

[1. Bendra informacija 2](#_Toc137194947)

[2. Pirkimo objektas 2](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 3](#_Toc137194949)

[4. Reikalavimai, susiję su nacionaliniu saugumu 4](#_Toc137194950)

[5. Specialieji reikalavimai pasiūlymų rengimui ir pateikimui 5](#_Toc137194951)

[6. Pasiūlymo galiojimo užtikrinimas 6](#_Toc137194952)

[7. Pasiūlymų vertinimas 7](#_Toc137194953)

[8. Sutarties sudarymas 8](#_Toc137194954)

[9. Kitos sąlygos 9](#_Toc137194955)

SPECIALIŲJŲ PIRKIMO SĄLYGŲ (toliau - SPS) PRIEDAI:

SPS 1 priedas „Tiekėjų pašalinimo pagrindai“

SPS 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

SPS 3 priedas „Techninė specifikacija“

SPS 4 priedas „Pasiūlymo forma“

SPS 5 priedas „Pasiūlymų vertinimo kriterijai ir sąlygos“

SPS 6 priedas „Sutarties projektas“

SPS 7 priedas „Deklaracija dėl tiekėjui ar naudos gavėjams tarptautinių sankcijų netaikymo“

SPS 8 priedas „Terminai“

SPS 9 priedas „Deklaracija dėl ūkio subjekto išteklių prieinamumo sutarties vykdymo metu“

SPS 10 priedas „Deklaracija dėl sutikimo būti subtiekėju“

SPS 11 priedas „Deklaracija dėl sutikimo būti įdarbintu tiekėjo laimėjimo atveju“

# Bendra informacija

1.1. Perkančioji organizacija – UAB ILTE (toliau – ILTE), juridinio asmens kodas 110084026, adresas Konstitucijos pr. 7, Vilniuje, darbo laikas pirmadieniais-ketvirtadieniais 8:00 – 17:00 val., penktadieniais 8:00 – 15:45 val. Perkančioji organizacija nėra PVM mokėtojas.

* 1. Pirkimas neatliekamas naudojantis centralizuotų pirkimų katalogu, nes perkamų paslaugų CPO.LT kataloge nėra.

1.3. Pirkimo Komisija nėra sudaroma.

1.4.Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4 punkto 4.4.3 papunkčiu. Aplinkos apaugos kriterijai nustatyti Specialiųjų pirkimo sąlygų 6 priede pateiktame sutarties projekte.

1.5. Šiame pirkime netaikomi socialiniai kriterijai*.*

1.6. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti Žaliųjų finansų instituto tinklalapio sukūrimo paslaugas su internetinių mokymų ir apklausų projektavimo paslaugomis bei tinklapio vystymo paslaugomis pagal faktinį poreikį. Reikalavimai pirkimo objektui nustatyti specialiųjų pirkimo sąlygų 3 priede.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 3 priede.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede.

3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 2 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.

# Reikalavimai, susiję su nacionaliniu saugumu

4.1. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-3 punktuose nurodytų sąlygų. Tiekėjas kartu su pasiūlymu turi pateikti deklaraciją dėl tiekėjui / subtiekėjui ar įmonės naudos gavėjams tarptautinių sankcijų netaikymo, kurios forma pateikta Specialiųjų pirkimo sąlygų 7 priede.

4.2. Perkančiajai organizacijai kilus abejonių dėl tiekėjo pateiktoje deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

# Specialieji reikalavimai pasiūlymų rengimui ir pateikimui

* 1. **CVP IS pasiūlymo lango „Vokas 1“ eilutėje „Prisegti dokumentus“ pateikiamas techninis pasiūlymas**:
     1. užpildyta ir pasirašyta pasiūlymo formos, pateiktos specialiųjų pirkimo sąlygų 4 priede, A dalis.;
     2. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
     3. dokumentas, patvirtinantis, kad asmuo, kuris pasirašė visą pasiūlymą CVP IS (jei jis ne tiekėjo vadovas), turėjo teisę jį pasirašyti;
     4. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį (užpildyta SPS 9 priedas);
     5. Tiekėjo, ūkio subjektų, jeigu pasitelkiami, ir subtiekėjų, jeigu pasitelkiami, pasirašytos Deklaracijos dėl tarptautinių sankcijų netaikymo (užpildytas SPS 7 priedas);
     6. Tiekėjo siūlomų specialistų sutarties vykdymui sąrašas (SPS 12 priedas);
     7. **Turinio valdymo sistemos veikimo pristatymas video formatu**;
     8. **Tiekėjo siūlomos turinio valdymo sistemos atitiktis techniniams reikalavimams** (užpildytas SPS 13 priedas);
     9. Pasiūlymo formoje nurodyti ir kiti, tiekėjo nuomone, būtini dokumentai (jų kopijos).
  2. **CVP IS pasiūlymo lango „Vokas 2“ eilutėje „Prisegti dokumentus“ pateikiamas finansinis pasiūlymas**:

5.2.1. užpildyta ir pasirašyta pasiūlymo formos, pateiktos specialiųjų pirkimo sąlygų 4 priede, B dalis, kurioje įrašoma pasiūlymo kaina;

* + 1. dokumentas, patvirtinantis, kad asmuo, kuris pasirašė pasiūlymą CVP IS (jei jis ne tiekėjo vadovas), turėjo teisę jį pasirašyti (jeigu atitinkamas dokumentas nebuvo pateiktas su pasiūlymo A dalimi).

5.3. Visas pasiūlymas privalo būti pasirašytas kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia (jei pirkimo sąlygose nenumatyta kitaip). Gali būti pateikiami:

5.3.1. kvalifikuotu elektroniniu parašu pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);

5.3.2. elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);

5.3.3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).

5.4. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.

5.5. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.6. Bendra pasiūlymo palyginamoji kaina Eur su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.7. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 5 priede.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

7.3. **Perkančioji organizacija atmes tiekėjo pasiūlymą, jeigu kartu su pasiūlymu nebus pateikti pirkimo sąlygose reikalaujami pateikti: Turinio valdymo sistemos veikimo pristatymas video formatu ir tiekėjo siūlomos turinio valdymo sistemos atitiktis techniniams reikalavimams (užpildytas SPS 13 priedas).**

# 8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 6 priede.

# 9. Kitos sąlygos

9.1. Pirkimui taikomos tarptautinių sankcijų taikymo nuostatos. Perkančioji organizacija tikrins, ar ekonomiškai naudingiausią pasiūlymą pateikęs tiekėjas, jo pasitelkiamas subtiekėjas ar ūkio subjektas, kurio pajėgumais remiamasi, nėra įtraukti į fizinių ir juridinių asmenų, kurių atžvilgiu taikomos tarptautinės sankcijos, sąrašus, t.y. į subjektų bei jų grupių, kurioms taikomos Jungtinių Tautų Organizacijos ir Europos Sąjungos konsoliduotą sankcijų sąrašą, o taip pat Jungtinių Amerikos Valstijų Vyriausybės (įskaitant JAV Iždo departamento Užsienio lėšų kontrolės biurą (OFAC)) bei Jungtinės Karalystės, sudaromus, taikomus ar administruojamus sankcijų sąrašus[[1]](#footnote-2) ir Lietuvos Respublikos sudaromus, taikomus ar administruojamus sankcijų sąrašus.

\_\_\_\_\_\_\_\_\_\_\_

Specialiųjų pirkimo sąlygų 1 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

Perkančioji organizacija atmeta tiekėjo pasiūlymą, jeigu:

1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).

2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).

3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).

4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.

5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).

\_\_\_\_\_\_\_\_\_\_\_

Specialiųjų pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1.Tiekėjo kvalifikacija turi atitikti šiame priede nustatytus reikalavimus kvalifikacijai.

1. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent **konkretaus tiekėjo, dalyvaujančio viešajame pirkime, suteiktos paslaugos, jų apimtis, o ne visas vykdytos sutarties objektas**.
2. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (*pavyzdžiui, tik išnuomos patalpas, išnuomos įrangą ar pan.*), tiekėjas, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
3. Šiame priede reikalaujamą kvalifikaciją tiekėjai privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos[[2]](#footnote-3). Šie dokumentai turės būti pateikti iki pirkimo sutarties pasirašymo*.*
4. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
5. Tiekėjų kvalifikacijos reikalavimai:

1 lentelė

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| 1 | **Techninis ir profesinis pajėgumas** | | |
|  | 1. Tiekėjas turi pasiūlyti kvalifikuotus specialistus, turinčius būtinas žinias bei patirtį, reikalingą paslaugų tinkamam teikimui. 2. Tiekėjas gali siūlyti daugiau nei po vieną specialistą kiekvienai pozicijai, tačiau kiekvienas jų turi atitikti jiems keliamus nurodytus reikalavimus ir pateikti reikalaujamą jų kvalifikaciją įrodančius dokumentus. 3. Tiekėjo siūlomas specialistas gali būti siūlomas į daugiau nei vieną poziciją, jei jis atitinka toms pozicijoms nustatytus reikalavimus. Tiekėjas negali siūlyti kelių specialistų, kurie kartu atitiktų vienam specialistui keliamus reikalavimus, tačiau kiekvienas atskirai šių reikalavimų netenkintų. 4. Specialistų patirtis skaičiuojama mėnesiais, jei keliamas reikalavimas turėti specialistui patirtį konkrečioje srityje ne mažiau kaip 1 metus, tai turi būti suminė patirtis ne mažiau kaip 12 mėn. Darbo patirtis tuo pačiu laikotarpiu vykdant skirtingus projektus arba užimant pareigas keliose darbovietėse nėra sumuojama (pvz. jeigu 2022 m. balandžio 1 d. – gegužės 31 d. buvo užimamos pareigos dviejose darbovietėse, bus laikoma, kad įgyta 2 mėnesių patirtis). Tuo atveju, jeigu specialistas dirbo ne pilną mėnesį, patirtis skaičiuojama taip: jeigu per mėnesį dirbta mažiau kaip pusė atitinkamo mėnesio kalendorinių dienų, laikoma, kad neturi 1 mėnesio patirties, jeigu per mėnesį dirbta ne mažiau kaip pusė atitinkamo mėnesio kalendorinių dienų, laikoma, kad turi 1 mėnesio patirtį). 5. **Tiekėjas, siūlydamas specialistų skaičių, turi užtikrinti savalaikį sutarties įvykdymą suteikiant paslaugas pagal pateiktas technines specifikacijas bei nustatytais terminais.** 6. Tiekėjas turi užtikrinti savo specialistų bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas. 7. Specialistų patirtis nesumuojama. Vertinama kiekvieno specialisto maksimali įgyta patirtis. Projektas (sutartis) gali būti pradėtas vykdyti anksčiau nei prieš 3 (tris) metus, tačiau projekto (sutarties) vykdymo pabaiga turi būti iki paskutinės pasiūlymų pateikimo termino dienos. 8. Jei dalyvis teikia informaciją dėl tebevykdomos sutarties, kurios pagrindu atitinkamas specialistas jau atliko (pilnai įgyvendino) jam priskirtas funkcijas (atitinkančias nustatytus kvalifikacijos reikalavimus), laikoma, kad specialistas atitinka jam keliamus minimalius kvalifikacijos reikalavimus, tačiau dalyvis turi pateikti šią aplinkybę aiškiai patvirtinantį dokumentą (pvz., pasirašytas paslaugų perdavimo-priėmimo aktas, kuriame būtų įvardintos suteiktos paslaugos bei šias paslaugas suteikęs asmuo ar kitas dokumentas).   Tiekėjo siūlomi specialistai turi tenkinti šiuos žemiau nurodytus reikalavimus: | | |
| 1.1 | **Projekto vadovas**:  per pastaruosius 3 (tris) metus iki pasiūlymų pateikimo dienos vykdydamas projekto vadovo pareigas **įgyvendino** interneto svetainės sukūrimo projektą (-us), kurių (-ių) bendra vertė turi būti ne mažesnė kaip 10.000,00 Eur be PVM. | **Tiekėjas pateikia pasiūlymą ir kartu su pasiūlymu pateikia:**  - tiekėjo siūlomų specialistų sąrašą pagal Specialiųjų pirkimo sąlygų (toliau – SPS) 12 priede pateiktą formą (toliau – Specialistų sąrašas);  - pasirašytas deklaracijas (SPS 11 priedas), susitarimus ar ketinimų protokolus dėl sutarties sudarymo su specialistais (tuo atveju, jeigu pasitelkiami specialistai (kvazisubtiekėjai) - specialistai, kurie nėra tiekėjo, ūkio subjekto, kurio pajėgumais tiekėjas remiasi, darbuotojai, tačiau juos ketinama įdarbinti, jei pasiūlymas bus pripažintas laimėjusiu) tiekėjo laimėjimo ir sutarties sudarymo su perkančiąja organizacija atveju,  - ir (arba) deklaracijas (SPS 9 /10 priedai) ar kitus lygiaverčius dokumentus dėl ūkio subjekto išteklių prieinamumo sutarties vykdymo metu jeigu pasitelkiamas ūkios subjektas ar pasitelkiamas specialistas nėra Tiekėjo darbuotojas ir pasitelkiamas specialistas nebus tiekėjo įdarbintas tiekėjo laimėjimo ir sutarties sudarymo su perkančiąja organizacija atveju.  Svarbu, kad pasirašytos deklaracijos / susitarimai / ketinimų protokolai būtų sudaryti iki nustatytos pasiūlymų pateikimo dienos.  **Galimo laimėtojo bus prašoma pateikti kvalifikaciją patvirtinančius dokumentus:**  **-** siūlomų specialistų, turimą profesinę (darbo) patirtį pagrindžiančius dokumentus– **įvykdytų** projektų užsakovų atsiliepimus apie suteiktas paslaugas. Užsakovo pasirašytame atsiliepime turi būti pateikta informacija:  - projekto vykdymo laikotarpis mėnesio tikslumu;  - pirkimo objekto detalus aprašymas;  - projekto vertė eurais be PVM;  - paslaugas teikusio specialisto / -ų vardas, pavardė, vykdytos pareigos projekte bei suteiktų paslaugų kokybės įvertinimas;  - užsakovo duomenys: pavadinimas, įmonės kodas, kontaktinio asmens duomenys.  Jeigu projekto užsakovas yra Tiekėjas, kurio specialistas įvykdė projektą, Tiekėjas pateikia patvirtinančius dokumentus, pvz. įsakymo dėl specialisto paskyrimo į atitinkamas pareigas konkrečiame projekte, projekto vykdymo laikotarpį mėnesio tikslumu, projekto vertę Eur be PVM bei patvirtinimą, kad specialistas paskirtas pareigas projekte įvykdė tinkamai.  Perkančioji organizacija gali paprašyti tiekėjo pateikti vykdytų sutarčių kopijas arba išrašus iš sutarčių bei vykdytą projektą apibūdinančių dokumentų (pvz. techninė užduotis) kopijas ar kitų patvirtinančių dokumentų kopijas.  Perkančioji organizacija turi teisę kreiptis į paslaugų gavėją (užsakovą) ir prašyti papildomos informacijos apie tiekėjo suteiktas paslaugas. | ● tiekėjas;  ● jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  ● tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  ● subtiekėjams šis reikalavimas nenustatomas. |
| 1.2 | **Projektavimo - programavimo specialistas**:  per pastaruosius 3 (tris) metus iki pasiūlymų pateikimo dienos vykdydamas projektavimo ir (ar) programavimo specialisto pareigas **įgyvendino** interneto svetainės sukūrimo projektą (-us), kurių (-ių) bendra vertė turi būti ne mažesnė kaip 10.000,00 Eur be PVM. |
| 1.3 | **Interneto grafikos dizaineris**:  per pastaruosius 3 (tris) metus iki pasiūlymų pateikimo dienos vykdydamas interneto grafikos specialisto pareigas **įgyvendino** interneto svetainės sukūrimo projektą (-us), kurių (-ių) bendra vertė turi būti ne mažesnė kaip 10.000,00 Eur be PVM. |
| 1.4 | **Patogumo naudotis svetaine specialistas**:  per pastaruosius 3 (tris) metus iki pasiūlymų pateikimo dienos vykdydamas patogumo naudotis svetaine specialisto pareigas **įgyvendino** interneto svetainės sukūrimo projektą (-us), kurių (-ių) bendra vertė turi būti ne mažesnė kaip 10.000,00 Eur be PVM. |

**Tiekėjams nekeliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai**

1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

\_\_\_\_\_\_\_\_\_\_

## 

Specialiųjų pirkimo sąlygų 3 priedas „Techninė specifikacija“

ŽALIŲJŲ FINANSŲ INSTITUTO TINKLALAPIO SUKŪRIMO SU INTERNETINIŲ MOKYMŲ BEI APKLAUSŲ PROJEKTAVIMO PASLAUGOMIS

TECHNINĖ SPECIFIKACIJA

Pridedama atskiru priedu.

\_\_\_\_\_\_\_\_\_

Specialiųjų pirkimo sąlygų 4 priedas „Pasiūlymo forma“ A dalis

PASIŪLYMAS

ŽALIŲJŲ FINANSŲ INSTITUTO TINKLAPIO SUKŪRIMO SU INTERNETINIŲ MOKYMŲ BEI APKLAUSŲ PROJEKTAVIMO PASLAUGOMIS PIRKIMUI

Pasiūlymo A dalis

Pasiūlymo forma bei jos priedai pridedami atskirais priedais .xlsx arba .docx formatu.

\_\_\_\_\_\_\_\_\_

Specialiųjų pirkimo sąlygų 4 priedas „Pasiūlymo forma“ B dalis

PASIŪLYMAS

ŽALIŲJŲ FINANSŲ INSTITUTO TINKLAPIO SUKŪRIMO SU INTERNETINIŲ MOKYMŲ BEI APKLAUSŲ PROJEKTAVIMO PASLAUGOMIS PIRKIMUI

Pasiūlymo B dalis

Pasiūlymo forma pridedama atskiru priedu .xlsx formatu.

\_\_\_\_\_\_\_\_\_

Specialiųjų pirkimo sąlygų 5 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos

Pridedama atskiru priedu.

\_\_\_\_\_\_\_\_\_

Specialiųjų pirkimo sąlygų 6 priedas „Sutarties projektas“

Paslaugų teikimo sutarties projektas atskiru priedu pateikiamas .pdf formatu.

\_\_\_\_\_\_\_\_\_

Specialiųjų pirkimo sąlygų 7 priedas „Deklaracija dėl tiekėjui ar naudos gavėjams tarptautinių sankcijų netaikymo“

DEKLARACIJA

DĖL TIEKĖJUI AR ĮMONĖS NAUDOS GAVĖJAMS

TARPTAUTINIŲ SANKCIJŲ NETAIKYMO

Deklaracija pateikiama atskiru priedu .docx formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialiųjų pirkimo sąlygų

8 priedas „Terminai“

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | Bus nurodytas skelbime apie pirkimą. | Perkančioji organizacija turi teisę pratęsti pasiūlymų pateikimo terminą. |
| 2. | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus **2 darbo dienoms** iki pasiūlymų pateikimo termino pabaigos. |  |
| 3. | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip **1 darbo dienai** iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 45 minučių po galutinių pasiūlymų pateikimo termino pabaigos |  |
| 5. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos. |  |
| 6. | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | Netaikoma |  |
| 7. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | Netaikoma |  |
| 8. | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | 3 (tris) darbo dienas nuo sprendimo priėmimo dienos |  |
| 9. | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10. | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 11. | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12. | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą |  |

\_\_\_\_\_\_\_\_\_\_\_

Specialiųjų pirkimo sąlygų 9 priedas „Deklaracija dėl ūkio subjekto išteklių prieinamumo sutarties vykdymo metu“

Deklaracija pateikiama atskiru priedu .docx formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialiųjų pirkimo sąlygų 10 priedas „Deklaracija dėl sutikimo būti subtiekėju“

Deklaracija pateikiama atskiru priedu .docx formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialiųjų pirkimo sąlygų 11 priedas „Deklaracija dėl sutikimo būti įdarbintu tiekėjo laimėjimo atveju“

Deklaracija pateikiama atskiru priedu .docx formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialiųjų pirkimo sąlygų 12 priedas

„Specialistų sąrašas“

Pateikiama atskiru priedu .docx formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialiųjų pirkimo sąlygų 13 priedas

„Turinio valdymo sistemos atitiktis

techniniams reikalavimams“

Pateikiama atskiru priedu .docx formatu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Dėl Europos Sąjungos ir Jungtinių Tautų sankcijų: <https://www.sanctionsmap.eu/#/main;> JAV sankcijų: <https://sanctionssearch.ofac.treas.gov/> [↑](#footnote-ref-2)
2. Žr. https://eimin.lrv.lt/lt/veiklos-sritys/verslo-aplinka/reglamentuojamu-profesiniu-kvalifikaciju-pripazinimas ir specialiuosius teisės aktus. [↑](#footnote-ref-3)